### Beslutning

Tilbagesendes Magistratsafdelingen for Teknik og Miljø med bemærkning, at byrådet i sit møde den 2. december 2021 har vedtaget Magistratens foranstående indstilling af 22. november 2021.

Benedicte Pedersen var inhabil under sagens behandling.

Godkendelse af byggeregnskab for renovering af pilotblok A17 i [adresse], Brabrand Boligforening.

### Resumé

Byrådet har 28. september 2016 godkendt skema A for renoveringsprojektet for Brabrand Boligforenings blok A17 i [adresse], som én af tre renoverings-pilotblokke.

Den 3. april 2019 godkendte byrådet skema B for samme, med en betragtelig overskridelse. Boligforeningen havde i strid med lovgivningen igangsat renoveringsarbejderne længe før, skema B var fremsendt til [adresse].

Teknik og Miljø igangsatte på den baggrund en advokatundersøgelse, som skulle afdække forløbet omkring blok A17 og Brabrand Boligforenings praksis i byggesager generelt.

Ingelise Petersen blev afsluttet i marts 2020 og undersøgelsens del I og II er vedlagt som bilag 1 og 2.

Advokatundersøgelsens del I konkluderede bl.a., at Brabrand Boligforening havde påbegyndt arbejder på byggesagen vedrørende renovering af A17 i juli 2018 forud for indsendelse af såvel skema B-ansøgning som forud for Landsbyggefondens tilkendegivelse om, at Landsbyggefonden kunne godkende omfanget af støttede arbejder.

Advokatundersøgelsens del II konkluderende i forhold til blok A17, at Brabrand Boligforening som juridisk person har pådraget sig et erstatningsansvar for det tab, som afdeling 5, [adresse], havde lidt ved standsningen af byggeriet på blok A17.

Brabrand Boligforening har nu fremsendt skema C, endeligt byggeregnskab, for pilotblok A17. Anskaffelsessummen er overskredet med 6,67 % i forhold til det godkendte ved skema B. Den krævede kommunale garanti til projektet er derfor forøget med ca. 7,5 mio. kr.

Det foreslås, at Byrådet godkender at yde 100 % kommunal garanti til overskridelsen af det støttede lån på ca. 7,5 mio. kr. Landsbyggefonden regaranterer halvdelen af garantien.

Det foreslås endvidere, at Byrådet tager orientering om advokatundersøgelsen af Brabrand Boligforening til efterretning.

### Indstilling

Det indstilles:

At 1)  Byrådet godkender at yde 100 % kommunal garanti til overskridelsen af det støttede lån på ca. 7,5 mio. kr. Landsbyggefonden regaranterer halvdelen af garantien.

At 2) Byrådet tager orientering vedrørende advokatundersøgelsen af Brabrand Boligforening til efterretning.

### Sagens forløb

18-11-2021 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 22-11-2021 Magistraten

Fremsendes til [adresse] med bemærkning, at Magistraten i mødet den 22. november 2021 anbefaler, at byrådet tiltræder Magistratsafdelingen for Teknik og Miljøs indstilling af 8. november 2021.

Borgmester Jesper Lauridsen var forhindret i at deltage i sagens behandling.

 [adresse] Aarhus Byråd
Tilbagesendes Magistratsafdelingen for Teknik og Miljø med bemærkning, at byrådet i sit møde den 2. december 2021 har vedtaget Magistratens foranstående indstilling af 22. november 2021.

Benedicte Pedersen var inhabil under sagens behandling.